CELEX: C2006/178/20
Language: et
Date: 2006-07-29 00:00:00
Title: Kohtuasi C-435/04: Euroopa Kohtu  30. mai 2006.  aasta määrus — (Kassatsioonikohtu (Belgia) eelotsusetaotlus) — kriminaalmenetlus, milles süüdistatav on Sébastien Victor Leroy (Kodukorra artikli 104 lõike 3 esimene lõik — Sõidukite liisimine — Keeld kasutada liikmesriigis sõidukit, mis kuulub teises liikmesriigis asutatud liisinguettevõtjale ja on teises liikmesriigis registreeritud — Alaline kasutamine esimeses liikmesriigis)

29.7.2006   
            
            
               ET
            
            
               Euroopa Liidu Teataja
            
            
               C 178/12
            
         Euroopa Kohtu 30. mai 2006. aasta määrus — (Kassatsioonikohtu (Belgia) eelotsusetaotlus) — kriminaalmenetlus, milles süüdistatav on Sébastien Victor Leroy
   (Kohtuasi C-435/04) (1)
   
   (Kodukorra artikli 104 lõike 3 esimene lõik - Sõidukite liisimine - Keeld kasutada liikmesriigis sõidukit, mis kuulub teises liikmesriigis asutatud liisinguettevõtjale ja on teises liikmesriigis registreeritud - Alaline kasutamine esimeses liikmesriigis)
   (2006/C 178/20)
   Kohtumenetluse keel: prantsuse
   Eelotsusetaotluse esitanud kohus
   Kassatsioonikohus
   Põhikohtuasjas toimuva menetluse pool
   Sébastien Victor Leroy
   Kohtuasja ese
   Eelotsusetaotlus — Belgia kassatsioonikohus — EÜ artiklite 49–55 tõlgendamine seoses siseriiklike õigusnormidega, mis kriminaalkaristuse ähvardusel keelavad liikmesriigis elaval ja töötaval isikul kasutada selle liikmesriigi territooriumil sõidukit, mis kuulub teises liikmesriigis asutatud liisinguettevõtjale ja on teises liikmesriigis registreeritud
   Resolutiivosa
   EÜ artiklitega 49–55 ei ole vastuolus niisugused liikmesriigi õigusnormid, nagu põhikohtuasjas käsitletavad, mis keelavad selles liikmesriigis elaval ja töötaval isikul kasutada selle liikmesriigi territooriumil sõidukit, mille ta on liisinud teises liikmesriigis asutatud liisinguettevõtjalt, kui see sõiduk ei ole esimeses liikmesriigis registreeritud ja kus see on peamiselt mõeldud alaliselt kasutamiseks või seda tegelikult selliselt kasutatakse.
   
      (1)  ELT C 300, 4.12.2004.